ລາວຈະຂະຫຍາຍສາຍສົ່ງໄຟຟ້າ ໃຫ້​ໄດ້ເຖິງ 90% ຂອງຄົວເຮືອນ ທັງໝົດໃນປະເທດໃນປີ 2020
ລັດວິສາຫະກິດໄຟຟ້າລາວວາງ​ແຜນການທີ່​ຈະ​ຂະຫຍບາຍ​ແນວ​ສາຍ​ສົ່ງ​ໄຟ​ຟ້າ​ໃຫ້​ຄອບ​ ຄຸມ​ໄດ້​ເຖິງ 90% ຂອງ​ຈຳນວນ​ຄົວ​ເຮືອນ​ໃນ​ທົ່ວ​ປະ​ເທດ​ລາວ ພາຍ​ໃນ
ລັດວິສາຫະກິດໄຟຟ້າລາວວາງແຜນການທີ່ຈະຂະຫຍາຍແນວສາຍສົ່ງໄຟຟ້າໃຫ້ຄອບຄຸມ ໄດ້ເຖິງ 90% ຂອງຈຳນວນຄົວເຮືອນໃນທົ່ວປະເທດລາວ ພາຍໃນປີ 2020 ທ່ານຄຳມະນີ ອິນທິລາດ ຜູ້ອຳນວຍການບໍລິຫານ ລັດວິສາຫະກິດໄຟຟ້າລາວ (EDL) ໄດ້ຖະແຫລງ ຢືນຢັນວ່າເປົ້າໝາຍສຳຄັນຂອງການພັດທະນາທາງ ດ້ານພະລັງງານໄຟຟ້າຂອງລາວໃນໄລຍະ 10 ປີຕໍ່ ໄປນີ້ກໍຄືການເພີ່ມລະດັບຄວາມອາດສາມາດຂອງ EDL ທັງໃນດ້ານການຕອບສະໜອງຄວາມຕ້ອງການ ຊົມໃຊ້ພະລັງງານໄຟຟ້າພາຍໃນ ແລະການເພີ່ມປະລິ ມານການສົ່ງອອກກະແສໄຟຟ້າໄປຕ່າງປະເທດໃຫ້ໄດ້ ຫຼາຍຂຶ້ນ ສຳລັບການຕອບສະໜອງຄວາມຕ້ອງການຊົມໃຊ້ພະລັງ ງານໄຟຟ້າຢູ່ພາຍໃນປະເທດນັ້ນ EDL ກໍໄດ້ວາງເປົ້າໝາຍ ທີ່ຈະຂະຫຍາຍແນວສາຍສົ່ງກະແສໄຟຟ້າໃຫ້ຄອບຄຸມເຖຶງ 80% ແລະ 90% ຂອງຈຳນວນຄົວເຮືອນຂອງປະຊາຊົນ ລາວທັງໝົດໃນປີ 2015 ແລະປີ 2020 ຕາມລຳດັບດັ່ງທີ່ ທ່ານຄຳມະນີ ໄດ້ໃຫ້ການຢືນຢັນວ່າ: ໃນປັດຈຸບັນນີ້ ຢູ່ໃນປະເທດລາວມີເຂື່ອນທີ່ ສ້າງສຳເລັດ ແລະກໍໄດ້ທໍາການຜະລິດກະ ແສໄຟຟ້າແລ້ວ ຈຳນວນທັງໝົດ 14 ໂຄງ ການຊຶ່ງມີກຳລັງຕິດຕັ້ງລວມກັນ 2,540 ເມກາວັດ ແລະກໍສາມາດຜະຫລິດກພແສ ໄຟຟ້າໄດ້ລວມກັນຫລາຍກວ່າ 11 ພັນ ລ້ານກິໂລວັດໂມງຕໍ່ປີຫລືເພີ້ມຂຶນຈາກປີ 2005 ຄິດເປັນເຖິງ 3 ເທົ່າຕົວ ແຕ່ຢ່າງໃດກໍຕາມໃນຈຳນວນ 14 ໂຄງການເຂື່ອນດັ່ງກວ່າກໍ່ເປັນເຂື່ອນທີ່ຢູ່ພາຍໃຕ້ການດູ ແລແລະຄູ້ມຄອງຂອງ EDL ຈໍານວນ 9 ໂຄງການຊຶ່ງມີກໍາລັງຕິດຕັ້ງຮວມກັນພຽງແຕ່ 385 ເມກາວັດ ແລະກໍສາມາດຜະລິດກະແສໄຟຟ້າໄດ້ຮວມກັນໃນປະລິມານບໍ່ເກີນ 1,800 ລ້ານ ກິໂລວັດໂມງຕໍ່ປີ ແລະໃນນີ້ກໍ່ເປັນກະແສໄຟຟ້າທີ່ຕອບສະໜອງການຊົມໃຊ້ພາຍໃນປະເທດ ໃນປະລິມານລວມ 1,400 ລ້ານກິໂລວັດໂມງຕໍ່ປີຊຶ່ງກໍໝາຍຄວາມວ່າ EDL ມີພະລັງງານ ໄຟຟ້າອອກໄປຕ່າງປະເທດພຽງແຕ່ບໍ່ເກີນ 400 ລ້ານກິໂລວັດໂມງຕໍ່ປີເທົ່ານັ້ນ ສ່ວນອີກ 5 ໂຄງການທີ່ບໍ່ໄດ້ຢູ່ໃນການຄຸມຄອງຂອງ EDL ນັ້ນເປັນການລົງທຶນຂອງຕ່າງປະເທດຊຶ່ງມີກໍາລັງຕິດຕັ້ງລວມ ກັນເຖິງ 2,157 ເມກາວັດ ທີ່ສາມາດຜະລິດກະແສໄຟຟ້າ ໄດ້ໃນປະລິມານລວມກັນຫຼາຍກວ່າ 9,200 ລ້ານກິໂລວັດ ໂມງ ຕໍ່ປີແຕ່ເນື່ອງຈາກວ່າເຂື່ອນທີ່ເປັນການລົງທຶນຂອງ ຕ່າງປະເທດໃນລາວນັ້ນມີເປົ້າໝາຍເພື່ອການສົ່ງອອກພະ ລັງງານໄຟຟ້າໄປຕ່າງປະເທດເປັນດ້ານຫຼັກຈຶ່ງເຮັດໃຫ້ມີ ການຕອບສະໜອງການຊົມໃຊ້ພະລັງງານໄຟຟ້າພາຍໃນ ລາວພຽງແຕ່ 1,158 ລ້ານກິໂລວັດໂມງຕໍ່ປີຫຼືຄິດເປັນ 10% ຂອງກະແສໄຟຟ້າທີ່ຜະລິດໄດ້ທັງໝົດໃນລາວເທົ່ານັ້ນ ຊຶ່ງດ້ວຍສະພາບດັ່ງກ່າວນີ້ ເມື່ອປະກອບກັບຄວາມຕ້ອງການຊົມໃຊ້ພະລັງງານ ກໍມີທ່າອ່ຽງເພີ້ມຂຶ້ນເກີນກວ່າ 17% ໃນແຕ່ລະປີອີກດ້ວຍແລ້ວ ຈຶ່ງເຮັດໃຫ້ລັດວິສາຫະກິດໄຟຟ້າລາວ (EDL) ຕ້ອງຫາທາງເພີ້ມການຜະຫລິດພະລັງງານໄຟຟ້າ ດ້ວຍການຮ່ວມລົງທຶນກັບຕ່າງຊາດເພື່ອດຳເນີນການກໍ່ສ້າງເຂື່ອນໃນລາວຫລາຍຂຶ້ນ ຊຶ່ງເມື່ອບໍ່ນານມານີ້ກໍປາກົດວ່າ EDL ໄດ້ຕົກລົງຮ່ວມລົງທຶນກັບບໍລິສັດ Mega First Corporation Berhad ແຫ່ງ ປະເທດມາເລເຊຍ ເພື່ອດຳເນີນການກໍ່ສ້າງໂຄງການເຂື່ອນດອນສະຫົງໃນລຳແມ່ນໍ້າຂອງ ໃນເຂດແຂວງຈຳປາສັກຂອງລາວ ໂດຍພາຍໃຕ້ສັນຍາການຮ່ວມລົງທຶນໃນຄັ້ງນີ້ ລັດວິສາຫະ ກິດ ໄຟຟ້າລາວຈະຖືຫຸ້ນໃນສັດສ່ວນ 20% ຂອງມູນຄ່າ ການລົງທຶນທັງໝົດ 600 ລ້ານໂດລາ ດ້ວຍເປົ້າໝາຍທີ່ ຈະຮ່ວມກັນດຳເນີນການກໍ່ສ້າງເຂຶ່ອນໃຫ້ສຳເລັດແລະ ສົ່ງກະແສໄຟ ຟ້າຂາຍໃຫ້ກັບການໄຟຟ້າຝ່າຍຜະລິດ ແຫ່ງປະເທດໄທໃຫ້ໄດ້ນັບຈາກປີ 2016 ເປັນຕົ້ນໄປ ເປັນໄລຍະເວລາເຖິງ 25 ປີ